               EUROPOS KOMISIJA
            Briuselis, 2018 10 30
            COM(2018) 717 final
            2018/0369(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi septintajame Susitarimo dėl Afrikos ir Eurazijos migruojančių vandens paukščių išsaugojimo šalių susitikime, dėl tam tikrų Susitarimo 3 priedo pakeitimų

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi septintajame Susitarimo dėl Afrikos ir Eurazijos migruojančių vandens paukščių išsaugojimo (AEWA) šalių susitikime dėl numatomų priimti tam tikrų jo 3 priedo pakeitimų.

               2.Pasiūlymo aplinkybės

               2.1.Susitarimas dėl Afrikos ir Eurazijos migruojančių vandens paukščių išsaugojimo

               Susitarimu dėl Afrikos ir Eurazijos migruojančių vandens paukščių išsaugojimo (toliau – Susitarimas) siekiama išsaugoti migruojančius vandens paukščius ir jų buveines Afrikoje, Europoje, Artimuosiuose Rytuose, Vidurinėje Azijoje, Grenlandijoje ir Kanados Arktiniame salyne. Susitarimas įsigaliojo 1999 m. lapkričio 1 d.

               Įgyvendinant Migruojančių laukinių gyvūnų rūšių išsaugojimo konvenciją parengtas ir pagal Jungtinių Tautų aplinkos programą (UNEP) administruojamas AEWA vienija valstybes ir platesnę tarptautinę išsaugojimo srityje dirbančią bendruomenę, siekiant nustatyti koordinuotą migruojančių vandens paukščių išsaugojimo ir valdymo tvarką visame jų migravimo areale.

               Nuo 2005 m. spalio 1 d. Europos Sąjunga yra Susitarimo susitariančioji šalis
                  1
               . Šiuo metu yra septyniasdešimt septynios susitariančiosios šalys: keturiasdešimt viena iš Eurazijos (įskaitant ES) ir trisdešimt šešios iš Afrikos.

               Dvidešimt penkios valstybės narės yra Susitarimo šalys
                  2
               .

               Direktyva 2009/147/EB dėl laukinių paukščių apsaugos (Paukščių direktyva)
                  3
                į Sąjungos teisę perkeliami pagal Susitarimą prisiimti įsipareigojimai. Paukščių direktyva siekiama apsaugoti visų rūšių laukinius paukščius, natūraliai paplitusius gamtoje valstybių narių europinėje teritorijoje, kuriai taikoma Sutartis. Ji apima šių rūšių apsaugą, valdymą ir kontrolę ir nustato jų naudojimo taisykles.

               2.2.Šalių susitikimas

               Šalių susitikimas – pagrindinis sprendimus pagal Susitarimą priimantis organas. Jis turi įgaliojimus peržiūrėti Susitarimo priedus ir yra šaukiamas kas trejus metus. Kiekviena šalis turi vieną balsą, tačiau regioninės ekonominės integracijos organizacijos, kaip antai Europos Sąjunga, balsuodamos turi tiek balsų, kiek jų valstybių narių yra Susitarimo šalys. Bet kokie priedų pakeitimai priimami dviejų trečdalių Susitikime dalyvaujančių šalių balsų dauguma.

               Septintasis Susitarimo šalių susitikimas įvyks 2018 m. gruodžio 4–8 d. Pietų Afrikoje.

               2.3.Numatomas šalių susitikimo aktas

               2018 m. gruodžio 4–8 d. per septintąjį šalių susitikimą turi būti priimta Rezoliucija 7.3
                  4
                dėl Susitarimo priedų pakeitimų pagal Susitarimo X straipsnio 5 dalį (toliau – numatomas aktas ).

               Numatomo akto tikslas – iš dalies pakeisti Susitarimo 2 priedą ir 3 priedą (Veiksmų planą). 2 priede pateiktas migruojančių vandens paukščių, kuriems taikomas Susitarimas, sąrašas. 3 priede nurodyti veiksmai, kurių šalys turi imtis dėl prioritetinių rūšių. Prioritetinės rūšys įtrauktos į 3 priedo 1 lentelę pagal tam tikrus 1 lentelėje nustatytus kriterijus.

               Susitarimo II straipsnyje nustatyta, kad: „Šalys imasi koordinuotų veiksmų migruojančių vandens paukščių rūšių tinkamai išsaugojimo būklei išlaikyti arba atkurti. Tuo tikslu, vadovaudamosi savo nacionaline jurisdikcija, jos taiko III straipsnyje nurodytas priemones ir imasi konkrečių veiksmų, nustatytų šio Susitarimo IV straipsnyje numatytame Veiksmų plane.“

               Numatomas aktas įsigalios visoms šalims (išskyrus šalis, kurios padarė išlygą) ir taps joms privalomas devyniasdešimtą dieną nuo jo priėmimo šalių susitikime dienos. Per devyniasdešimties dienų laikotarpį bet kuri šalis, apie tai raštu pranešusi depozitarui, gali padaryti išlygą dėl bet kurio priedo pakeitimo.

               3.Pozicija, kurios turi būti laikomasi Sąjungos vardu

               Siūloma pozicija, kurios Sąjungos vardu turi būti laikomasi, yra septintajame šalių susitikime numatomam aktui pritarti.

               Siūlomus 2 priedo pakeitimus pateikė Europos Sąjunga. Siūlomus 3 priedo pakeitimus pateikė Europos Sąjunga ir Uganda.

               Europos Sąjungos pasiūlyti 2 ir 3 priedų pakeitimai buvo pateikti priimti Tarybos sprendimu 10326/18
                  5
               .

               Europos Sąjunga siūlo iš dalies pakeisti 2 priedą, į vandens paukščių rūšių, kurioms taikomas Susitarimas, sąrašą įtraukiant kuoduotąjį kormoraną (Phalacrocorax aristotelis).

               Europos Sąjunga siūlo iš dalies pakeisti 3 priedo 1 lentelę, į 1 lentelės A skiltį (atitinkamai į 4, 1b ir 4 kategorijas) perkeliant visas riestasnapio bėgiko (Calidris ferruginea), atlantinio mormono (Fratercula arctica) ir alkos (Alca torda) populiacijas, taip pat į 3 priedo 1 lentelės A skiltį (atitinkamai į 2 ir 1c kategorijas) įtraukiant ne Europos Sąjungos (Barenco jūros) Phalacrocorax aristotelis aristotelis populiaciją ir Europos Sąjungos (rytinės Viduržemio jūros dalies – Kroatijos, Adrijos jūros) Phalacrocorax aristotelis desmarestii populiaciją.

               Šiuos siūlomus pakeitimus Europos Sąjungos vardu patvirtins Komisija pagal 2005 m. liepos 18 d. Tarybos sprendimo 2006/871/EB dėl Susitarimo dėl Afrikos ir Eurazijos migruojančių vandens paukščių išsaugojimo sudarymo Europos bendrijos vardu 3 straipsnio 1 ir 3 dalis.

               Uganda siūlo tokius 3 priedo 1 lentelės pakeitimus: iš A3(c) ir B2(c) kriterijų išbraukti žodį „ženklus“, sukurti naujus A3(e) ir B2(e) kriterijus „skaitlingumas greitai mažėja trumpuoju laikotarpiu“, taip pat kelias rūšis perkelti iš vienos skilties arba kategorijos į kitą, kaip nustatyta Rezoliucijos 7.3 projekte.

               Šie Ugandos siūlomi pakeitimai turėtų būti patvirtinti Europos Sąjungos vardu, nes juose atsižvelgta į susijusių paukščių rūšių populiacijų išsaugojimo būklės pokyčius ir jais bus prisidėta prie didesnės nykstančių rūšių populiacijų apsaugos. Visų pirma:

               (a)Ugandos pateiktus Rezoliucijos 7.3 projekte išdėstytus siūlomus Susitarimo 3 priedo pakeitimus, atitinkančius susijusius ES teisės aktus (Paukščių direktyvą), Komisija Europos Sąjungos vardu turi patvirtinti pagal 2005 m. liepos 18 d. Tarybos sprendimo 2006/871/EB dėl Susitarimo dėl Afrikos ir Eurazijos migruojančių vandens paukščių išsaugojimo sudarymo Europos bendrijos vardu 3 straipsnio 1 ir 3 dalis;

               (b)Ugandos pateikti Rezoliucijos 7.3 projekte išdėstyti siūlomi Susitarimo 3 priedo pakeitimai, susiję su šiomis devyniomis rūšimis: paprastąja gaga (Somateria mollissima), vidutiniu dančiasnapiu (Mergus Serrator), rudagalve antimi (Aythya ferina), eurazine jūršarke (Haematopus ostralegus), paprastąja pempe (Vanellus vanellus), laplandiniu griciuku (Limosa lapponica), paprastuoju griciuku (Limosa limosa), islandiniu bėgiku (Calidris canutus) ir tamsiuoju tilviku (Tringa erythropus), – Europos Sąjungos vardu turi būti patvirtinti pagal SESV 218 straipsnio 8 dalį.

               Vis dėlto, remdamasi 2005 m. liepos 18 d. Tarybos sprendimo 2006/871/EB dėl Susitarimo dėl Afrikos ir Eurazijos migruojančių vandens paukščių išsaugojimo sudarymo Europos bendrijos vardu 3 straipsnio 4 dalimi, Komisija turi padaryti išlygą dėl siūlomų pakeitimų, susijusių su pirmiau minėtomis devyniomis rūšimis (kaip ji darė ankstesniuose šalių susitikimuose dėl panašų poveikį turinčių pakeitimų), nes dėl jų reikėtų iš dalies pakeisti Paukščių direktyvą, o tai neįmanoma per devyniasdešimt dienų nuo jų priėmimo šalių susitikime dienos.

               Europos Sąjungos daromoje išlygoje reikia išskirti dvi rūšių grupes.

               Keturių rūšių – vidutinio dančiasnapio, rudagalvės anties, paprastojo griciuko ir tamsiojo tilviko – kurias siūloma įtraukti į A skilties 1b kategoriją (rudagalvę antį) arba į 3c kategoriją (kitas tris rūšis), populiacijų medžioklė pagal Susitarimą būtų nebeleidžiama, tačiau pagal Paukščių direktyvą šių rūšių individai gali būti medžiojami, nes jos išvardytos tos direktyvos IIb priede. Taigi, remdamasi 2005 m. liepos 18 d. Tarybos sprendimo 2006/871/EB 3 straipsnio 4 dalimi, Komisija turi padaryti išlygą dėl tų pakeitimų, nes Paukščių direktyvos neįmanoma iš dalies pakeisti per devyniasdešimt dienų nuo jų priėmimo šalių susitikime dienos.

               Kitų penkių rūšių – paprastosios gagos, eurazinės jūršarkės, paprastosios pempės, laplandinio griciuko ir islandinio bėgiko – populiacijas siūloma įtraukti į Susitarimo 3 priedo A skilties 4 kategoriją. Remiantis 3 priedu, toje kategorijoje išvardytas rūšis galima medžioti tik pagal tarptautinį rūšiai skirtą veiksmų planą, kuriuo šalys stengiasi įgyvendinti laimikio prisitaikomojo valdymo principus. Todėl Europos Sąjungos išlygą dėl jų galima būtų panaikinti, kai būtų parengtas laimikio prisitaikomojo valdymo mechanizmas, atitinkantis Paukščių direktyvos 7 straipsnio reikalavimus.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (toliau – SESV) 218 straipsnio 9 dalyje numatyti sprendimai, kuriais nustatomos „pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  6
               .

               4.1.2.Taikymas aptariamuoju atveju

               Šalių susitikimas yra susitarimu, t. y. Susitarimu dėl Afrikos ir Eurazijos migruojančių vandens paukščių išsaugojimo, įsteigtas organas.

               Aktas, kurį turi priimti šalių susitikimas, yra teisinę galią turintis aktas. Numatomas aktas bus privalomas pagal tarptautinę teisę ir gali turėti didelį poveikį Sąjungos teisės aktų, visų pirma Paukščių direktyvos, turiniui. Taip yra todėl, kad kai kurie veiksmai, visų pirma susiję su medžiokle, kurių šalys turi imtis Susitarimo 3 priedo 1 lentelėje išvardytų prioritetinių rūšių atžvilgiu, ne visada atitinka Paukščių direktyvos nuostatas, taikomas toms pačioms rūšims. Konkrečiai, jeigu Paukščių direktyvos II priede išvardytų rūšių individų medžioklė būtų draudžiama pagal AEWA, reikėtų iš dalies pakeisti Paukščių direktyvą.Pagal 2005 m. liepos 18 d. Tarybos sprendimo 2006/871/EB dėl Susitarimo dėl Afrikos ir Eurazijos migruojančių vandens paukščių išsaugojimo sudarymo Europos bendrijos vardu 3 straipsnį Komisija yra įgaliojama Bendrijos kompetencijai priklausančiais klausimais Bendrijos vardu patvirtinti pagal Susitarimo X straipsnio 5 dalį priimtus Susitarimo priedų pakeitimus. Tačiau šis įgaliojimas suteikiamas tik tokiems pakeitimams patvirtinti, kurie atitinka Bendrijos teisės aktus dėl laukinių paukščių ir jų natūralių buveinių išsaugojimo ir dėl kurių nereikėtų tų teisės aktų keisti.

               Kadangi dėl Ugandos siūlomų Susitarimo 3 priedo 1 lentelės pakeitimų, susijusių su šiomis devyniomis rūšimis: paprastąja gaga (Somateria mollissima), vidutiniu dančiasnapiu (Mergus Serrator), rudagalve antimi (Aythya ferina), eurazine jūršarke (Haematopus ostralegus), paprastąja pempe (Vanellus vanellus), laplandiniu griciuku (Limosa lapponica), paprastuoju griciuku (Limosa limosa), islandiniu bėgiku (Calidris canutus) ir tamsiuoju tilviku (Tringa erythropus), – reikėtų iš dalies pakeisti Paukščių direktyvą, Taryba turi priimti sprendimą dėl pozicijos, kurios Europos Sąjungos vardu turi būti laikomasi tuo klausimu septintajame Susitarimo šalių susitikime.
                  7

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su aplinka.

               Todėl siūlomo sprendimo materialinis teisinis pagrindas yra SESV 192 straipsnio 1 dalis.

               4.3.Išvada

               Siūlomo sprendimo teisinis pagrindas turėtų būti SESV 192 straipsnio 1 dalis kartu su SESV 218 straipsnio 9 dalimi.

               5.Siūlomo akto skelbimas

               Kadangi numatomu aktu bus iš dalies pakeisti Susitarimo dėl Afrikos ir Eurazijos migruojančių vandens paukščių išsaugojimo 2 ir 3 priedai, tą aktą po jo priėmimo tikslinga skelbti Europos Sąjungos oficialiajame leidinyje.

               2018/0369 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi septintajame Susitarimo dėl Afrikos ir Eurazijos migruojančių vandens paukščių išsaugojimo šalių susitikime, dėl tam tikrų Susitarimo 3 priedo pakeitimų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Susitarimas dėl Afrikos ir Eurazijos migruojančių vandens paukščių išsaugojimo (toliau – Susitarimas) įsigaliojo 1999 m. lapkričio 1 d., ir Europos bendrijos vardu buvo patvirtintas Tarybos sprendimu 2006/871/EB
                  8
               ;

               (2)pagal Susitarimo X straipsnio 5 dalį šalių susitikimas gali priimti Susitarimo priedų pakeitimus;

               (3)numatoma, kad 2018 m. gruodžio 4–8 d. septintajame Susitarimo šalių susitikime bus priimta Rezoliucija dėl Susitarimo 2 ir 3 priedų pakeitimų priėmimo;

               (4)tikslinga nustatyti poziciją, kurios Sąjungos vardu turi būti laikomasi šalių susitikime, nes Rezoliucija Sąjungai bus privaloma ir gali labai paveikti Sąjungos teisės aktų, visų pirma Paukščių direktyvos, turinį;

               (5)Ugandos pateikti Rezoliucijos 7.3 projekte išdėstyti siūlomi Susitarimo 3 priedo pakeitimai, kurie susiję su šiomis devyniomis rūšimis: paprastąja gaga (Somateria mollissima), vidutiniu dančiasnapiu (Mergus Serrator), rudagalve antimi (Aythya ferina), eurazine jūršarke (Haematopus ostralegus), paprastąja pempe (Vanellus vanellus), laplandiniu griciuku (Limosa lapponica), paprastuoju griciuku (Limosa limosa), islandiniu bėgiku (Calidris canutus) ir tamsiuoju tilviku (Tringa erythropus), – ir kurie neatitinka susijusių ES teisės aktų (Paukščių direktyvos), Europos Sąjungos vardu turėtų būti patvirtinti, kadangi jais prisidedama prie didesnės šių nykstančių rūšių populiacijų apsaugos. Vis dėlto, remdamasi 2005 m. liepos 18 d. Tarybos sprendimo 2006/871/EB dėl Susitarimo dėl Afrikos ir Eurazijos migruojančių vandens paukščių išsaugojimo sudarymo Europos bendrijos vardu 3 straipsnio 4 dalimi, Komisija turi padaryti išlygą dėl siūlomų pakeitimų, susijusių su pirmiau minėtomis devyniomis rūšimis, nes dėl jų reikėtų iš dalies pakeisti Paukščių direktyvą, o tai neįmanoma per devyniasdešimt dienų nuo jų priėmimo šalių susitikime dienos,

               PRIĖMĖ ŠĮ SPRENDIMĄ:

               1 straipsnis

               Pozicija, kurios turi būti laikomasi Sąjungos vardu septintajame Susitarimo šalių susitikime:

               Ugandos pateikti septintojo Susitarimo šalių susitikimo Rezoliucijos 7.3 projekte išdėstyti Susitarimo 3 priedo pakeitimai, susiję su šiomis devyniomis rūšimis: paprastąja gaga (Somateria mollissima), vidutiniu dančiasnapiu (Mergus Serrator), rudagalve antimi (Aythya ferina), eurazine jūršarke (Haematopus ostralegus), paprastąja pempe (Vanellus vanellus), laplandiniu griciuku (Limosa lapponica), paprastuoju griciuku (Limosa limosa), islandiniu bėgiku (Calidris canutus) ir tamsiuoju tilviku (Tringa erythropus), – septintajame šalių susitikime Sąjungos vardu bus patvirtinti.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2005 m. liepos 18 d. Tarybos sprendimas 2006/871/EB dėl Susitarimo dėl Afrikos ir Eurazijos migruojančių vandens paukščių išsaugojimo sudarymo Europos bendrijos vardu. OL L 345, 2006 12 8, p. 24.

                     (2)

                        Trys valstybės narės nėra Susitarimo šalys, t. y. Austrija, Malta ir Lenkija.

                     (3)

                        OL L 20, 2010 1 26, p. 7 –
                  https://eur-lex.europa.eu/LexUriServ/LexUriServ.do?uri=OJ:L:2010:020:0007:0025:lt:PDF
                  .

                     (4)

                  https://www.unep-aewa.org/en/document/adoption-amendments-aewa-annexes-3

                     (5)

                  http://data.consilium.europa.eu/doc/document/ST-10326-2018-INIT/lt/pdf
                   (nebeveikia).

                     (6)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014: 2258, 61–64 punktai.

                     (7)

                        Pakeitimus, dėl kurių Paukščių direktyvos iš dalies keisti nereikėtų, Komisija gali patvirtinti pagal 2005 m. liepos 18 d. Tarybos sprendimą 2006/871/EB.

                     (8)

                        OL L 345, 2006 12 8, p. 24.


               EUROPOS KOMISIJA
            Briuselis, 2018 11 05
            COM(2018) 724 final
            2018/0374(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi pagal Europos Sąjungos bei jos valstybių narių ir PAVB EPS valstybių ekonominės partnerystės susitarimą įsteigtoje Jungtinėje taryboje, dėl Jungtinės tarybos ir Prekybos ir vystymosi komiteto darbo tvarkos taisyklių priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas yra susijęs su sprendimu, kuriuo nustatoma pozicija, kurios Sąjungos vardu turi būti laikomasi pagal Europos Sąjungos bei jos valstybių narių ir Pietų Afrikos vystymosi bendrijos (toliau – PAVB) EPS valstybių ekonominės partnerystės susitarimą įsteigtoje Jungtinėje taryboje, dėl numatomo Jungtinės tarybos darbo tvarkos taisyklių ir Prekybos ir vystymosi komiteto darbo tvarkos taisyklių priėmimo.

               2.Pasiūlymo aplinkybės

               2.1.Europos Sąjungos bei jos valstybių narių ir PAVB EPS valstybių ekonominės partnerystės susitarimas

               Europos Sąjungos bei jos valstybių narių ir PAVB EPS valstybių ekonominės partnerystės susitarimu (toliau – Susitarimas) siekiama:

               a)užmezgant prekybos partnerystę, atitinkančią darnaus vystymosi tikslą, Tūkstantmečio vystymosi tikslus (TVT) ir Kotonu susitarimą, prisidėti prie skurdo mažinimo ir visiško jo panaikinimo;

               b)sukurti ir įgyvendinti veiksmingą, nuspėjamą ir skaidrią Šalių tarpusavio ir PAVB EPS valstybių prekybos bei investicijų reglamentavimo sistemą ir taip skatinti regionų integraciją ir ekonominį bendradarbiavimą bei gerinti valdymą;

               c)skatinti laipsnišką PAVB EPS valstybių integraciją į pasaulio ekonomiką, atsižvelgiant į jų politinį pasirinkimą ir vystymosi prioritetus;

               d)didinti PAVB EPS valstybių prekybos politikos ir su prekyba susijusius pajėgumus;

               e)skatinti, kad PAVB EPS valstybėse būtų sudarytos sąlygos didinti investicijas, privataus sektoriaus iniciatyvumą, tiekimo pajėgumą, konkurencingumą ir ekonomikos augimą, ir

               f)stiprinti esamus Šalių ryšius ir grįsti juos solidarumu bei abipusiais interesais.

               Europos Sąjungos bei jos valstybių narių ir Botsvanos, Lesoto, Namibijos, Esvatinio ir Pietų Afrikos susitarimas laikinai taikomas nuo 2016 m. spalio 10 d., o Europos Sąjungos bei jos valstybių narių ir Mozambiko susitarimas – nuo 2018 m. vasario 4 d.

               2.2.Jungtinė taryba

               Susitarimo 100 straipsniu įsteigiama Jungtinė taryba ir nustatoma, kad ji „prižiūri ir tvarko šio susitarimo įgyvendinimą“.

               Susitarimo 101 straipsnyje nustatyta, kad Jungtinę tarybą sudaro atitinkami ES Tarybos nariai ir atitinkami Europos Komisijos nariai arba jų atstovai ir atitinkami PAVB EPS valstybių ministrai arba jų atstovai. Jungtinės tarybos funkcijos – be kita ko nustatyti jos darbo tvarkos taisykles ir Prekybos ir vystymosi komiteto darbo tvarkos taisykles.

               Susitarimo 102 straipsnyje nustatyta, kad Jungtinė taryba priima sprendimus bendru sutarimu ir kad tie sprendimai Šalims yra privalomi.

               2.3.Numatomas Jungtinės tarybos aktas

               Per pirmąjį posėdį Jungtinė taryba turi priimti sprendimą dėl Jungtinės tarybos darbo tvarkos taisyklių ir Prekybos ir vystymosi komiteto darbo tvarkos taisyklių (toliau – numatomas aktas).

               Numatomo akto tikslas – nustatyti Jungtinės tarybos ir Prekybos ir vystymosi komiteto veiklos organizavimo ir veikimo taisykles.

               3.Pozicija, kurios turi būti laikomasi Sąjungos vardu

               Šiuo Tarybos sprendimo pasiūlymu nustatoma pozicija, kurios Sąjungos vardu turi būti laikomasi ES ir PAVB EPS įsteigtoje Jungtinėje taryboje, dėl Jungtinės tarybos ir Prekybos ir vystymosi komiteto darbo tvarkos taisyklių.

               Susitarimo Šalys aptarė šias darbo tvarkos taisykles ir susitarė, kad, laikantis ES sprendimų priėmimo tvarkos, jos turėtų būti priimtos pirmajame Jungtinės tarybos posėdyje, kuris numatytas pirmąjį 2019 m. pusmetį.

               Pridedamos darbo tvarkos taisyklės iš esmės yra labai panašios į kitų ekonominės partnerystės susitarimų arba kitų prekybos susitarimų darbo tvarkos taisykles.

               Darbo tvarkos taisyklės yra būtinos siekiant užbaigti kurti Susitarimo institucinę struktūrą ir taip užtikrinti sklandų Susitarimo įgyvendinimą.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal tarptautinės teisės normas, kuriomis reglamentuojama atitinkamo organo veikla. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  1
               .

               4.1.2.Taikymas aptariamuoju atveju

               Jungtinė taryba yra susitarimu, t. y. ES ir PAVB EPS, įsteigtas organas.

               Aktas, kurį turi priimti Jungtinė taryba, yra teisinę galią turintis aktas. Vadovaujantis Susitarimo 102 straipsnio 2 dalimi, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               2018/0374 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi pagal Europos Sąjungos bei jos valstybių narių ir PAVB EPS valstybių ekonominės partnerystės susitarimą įsteigtoje Jungtinėje taryboje, dėl Jungtinės tarybos ir Prekybos ir vystymosi komiteto darbo tvarkos taisyklių priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2016 m. birželio 10 d. Europos Sąjunga ir jos valstybės narės pasirašė Europos Sąjungos bei jos valstybių narių ir Pietų Afrikos vystymosi bendrijos (toliau – PAVB) EPS valstybių ekonominės partnerystės susitarimą
                  2
                (toliau – Susitarimas). Europos Sąjungai bei jos valstybėms narėms ir Botsvanai, Lesotui, Namibijai, Esvatiniui ir Pietų Afrikai jis laikinai taikomas nuo 2016 m. spalio 10 d., o Europos Sąjungai bei jos valstybėms narėms ir Mozambikui – nuo 2018 m. vasario 4 d.;

               (2)pagal Susitarimo 102 straipsnio 1 dalį Jungtinė taryba gali priimti sprendimus dėl visų klausimų, kuriems taikomas šis Susitarimas. Pagal 101 straipsnio 3 dalies h ir i punktus Jungtinė taryba nustato savo darbo tvarkos taisykles ir Prekybos ir vystymosi komiteto darbo tvarkos taisykles;

               (3)per pirmąjį posėdį Jungtinė taryba priima sprendimus dėl savo darbo tvarkos taisyklių ir Prekybos ir vystymosi komiteto darbo tvarkos taisyklių;

               (4)tikslinga nustatyti poziciją, kurios Sąjungos vardu turi būti laikomasi Jungtinėje taryboje, nes numatytas Jungtinės tarybos sprendimas bus privalomas Sąjungai,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi pirmajame Jungtinės tarybos posėdyje, grindžiama prie šio sprendimo pridedamu Jungtinės tarybos sprendimo dėl Jungtinės tarybos darbo tvarkos taisyklių ir Prekybos ir vystymosi komiteto darbo tvarkos taisyklių projektu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2014 m. spalio 7 d. Teisingumo Teismo sprendimas Vokietija prieš Tarybą, C-399/12, ECLI:EU:C:2014:2258, 61–64 punktai.

                     (2)

                        Europos Sąjungos bei jos valstybių narių ir PAVB EPS valstybių ekonominės partnerystės susitarimas (OL L 250, 2016 9 16, p. 3).

    ---documentbreak---

               EUROPOS KOMISIJA
            Briuselis, 2018 11 05
            COM(2018) 724 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi pagal Europos Sąjungos bei jos valstybių narių ir PAVB EPS valstybių ekonominės partnerystės susitarimą įsteigtoje Jungtinėje taryboje, dėl Jungtinės tarybos ir Prekybos ir vystymosi komiteto darbo tvarkos taisyklių priėmimo

               PRIEDĖLIS

               JUNGTINĖS TARYBOS SPRENDIMAS Nr. 1

               [data]

               dėl Jungtinės tarybos ir Prekybos ir vystymosi komiteto darbo tvarkos taisyklių priėmimo

               JUNGTINĖ TARYBA,

               atsižvelgdama į 2016 m. birželio 10 d. Kasanėje pasirašytą Europos Sąjungos bei jos valstybių narių ir PAVB EPS valstybių ekonominės partnerystės susitarimą (toliau – Susitarimas), ypač į jo 100, 101 ir 102 straipsnius,

               PRIĖMĖ ŠĮ SPRENDIMĄ:

               1.Nustatomos Jungtinės tarybos darbo tvarkos taisyklės, išdėstytos I priede.

               2.Nustatomos Prekybos ir vystymosi komiteto darbo tvarkos taisyklės, išdėstytos II priede.

               3.Šis sprendimas įsigalioja jo priėmimo dieną.

               Priimta ................. (data) …………………

                        Jungtinės tarybos vardu

                        ... prekybos ministras

                        ES atstovas

               I PRIEDAS

               JUNGTINĖS TARYBOS DARBO TVARKOS TAISYKLĖS

               I SKYRIUS

               VEIKLOS ORGANIZAVIMAS

               1 straipsnis

               Sudėtis ir pirmininkas

               1.Pagal Europos Sąjungos bei jos valstybių narių ir PAVB EPS valstybių ekonominės partnerystės susitarimo (toliau – Susitarimas) 100 straipsnį įsteigta Jungtinė taryba vykdo savo pareigas, kaip nurodyta Susitarimo 100 ir101 straipsniuose.

               2.Šiose darbo tvarkos taisyklėse vartojamo termino „Šalys“ apibrėžtis atitinka Susitarimo 104 straipsnyje pateiktą apibrėžtį.

               3.Kaip numatyta Susitarimo 101 straipsnio 1 dalyje, Jungtinę tarybą sudaro atitinkami ES Tarybos nariai ir atitinkami Europos Komisijos nariai arba jų atstovai ir atitinkami PAVB EPS valstybių ministrai arba jų atstovai.

               4.Jungtinei tarybai ministrų lygmeniu paeiliui pirmininkauja ES vardu Europos Sąjungos Tarybos atstovas ir Europos Komisijos atstovas ir PAVB EPS valstybių atstovas. Pirmam Jungtinės tarybos posėdžiui kartu pirmininkauja abi Šalys.

               5.Pirmasis pirmininkavimo laikotarpis prasideda pirmojo Jungtinės tarybos posėdžio dieną ir baigiasi tų pačių metų gruodžio 31 d.

               2 straipsnis

               Posėdžiai

               1.Kaip numatyta 102 straipsnio 4 dalyje, Jungtinė taryba posėdžiauja reguliariai, ne rečiau nei kas dvejus (2) metus ir Šalių sutarimu išimtiniais atvejais, kai to reikalauja aplinkybės.

               2.Posėdžiai vyksta paeiliui Briuselyje arba vienos iš PAVB EPS valstybių teritorijoje, jei Šalys nesusitaria kitaip.

               3.Jei Šalys nesusitaria kitaip, Jungtinės tarybos posėdžius sušaukia pirmininkaujanti Šalis, pasikonsultavusi su kita Šalimi.

               4.Šalys gali susitarti Jungtinės tarybos posėdžius rengti elektroninėmis priemonėmis.

               3 straipsnis

               Stebėtojai

               Jungtinė taryba gali nuspręsti kviesti stebėtojus ad hoc pagrindu ir nustatyti, kuriuos darbotvarkės klausimus sprendžiant stebėtojai gali dalyvauti.

               4 straipsnis

               Sekretoriatas

               1.Sekretoriato funkcijas atlieka Šalis, rengianti Jungtinės tarybos posėdį.

               2.Kai posėdis vyksta elektroninėmis priemonėmis, sekretoriato funkcijas atlieka pirmininkaujanti Šalis.

               II SKYRIUS

               VEIKIMAS

               5 straipsnis

               Dokumentai

               Kai Jungtinės tarybos svarstymai grindžiami rašytiniais patvirtinamaisiais dokumentais, Jungtinės tarybos sekretoriatas šiuos dokumentus sunumeruoja ir platina kaip Jungtinės tarybos dokumentus.

               6 straipsnis

               Pranešimas ir posėdžių darbotvarkė

               1.Sekretoriatas praneša Šalims apie šaukiamą posėdį ir paprašo teikti siūlymus dėl darbotvarkės ne vėliau kaip likus trisdešimt (30) dienų iki posėdžio. Skubiais atvejais ir (arba) nenumatytų svarstytinų aplinkybių atveju posėdis gali būti sušauktas per trumpą laiką.

               2.Jungtinės tarybos sekretoriatas parengia preliminarią kiekvieno posėdžio darbotvarkę. Sekretoriatas ją nusiunčia Jungtinės tarybos pirmininkui ir nariams ne vėliau kaip likus keturiolikai (14) dienų iki posėdžio pradžios.

               3.Į preliminarią darbotvarkę įtraukiami klausimai, dėl kurių Jungtinės tarybos sekretoriatas gauna Šalies prašymą įtraukti juos į darbotvarkę.

               4.Darbotvarkę Jungtinė taryba priima kiekvieno posėdžio pradžioje. Šalių sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               5.Visoms Šalims pritarus Jungtinės tarybos pirmininkas į posėdžius gali kviesti ekspertus informacijai konkrečiais klausimais suteikti.

               7 straipsnis

               Posėdžio ataskaita

               Jei Šalys nesusitaria kitaip, kiekvieno posėdžio ataskaitą parengia Jungtinės tarybos sekretoriatas ir ji priimama kiekvieno posėdžio pabaigoje.

               8 straipsnis

               Sprendimai ir rekomendacijos

               1.Kaip numatyta Susitarimo 102 straipsnyje, Susitarime numatytais atvejais Jungtinė taryba bendru sutarimu priima sprendimus arba rekomendacijas.

               2.Kai pagal Susitarimą Jungtinė taryba įgaliojama priimti sprendimus ar rekomendacijas, tokie aktai atitinkamai posėdžių ataskaitose vadinami „sprendimu“ arba „rekomendacija“. Jungtinės tarybos sekretoriatas kiekvienam priimtam sprendimui ar rekomendacijai suteikia eilės numerį, nurodo jų priėmimo datą ir apibūdina jų dalyką. Kiekviename sprendime ar rekomendacijoje nurodoma jų įsigaliojimo data.

               3.Jei PAVB EPS valstybė nedalyvauja posėdyje, posėdžio sprendimus ir (arba) rekomendacijas tai narei, kuri negalėjo dalyvauti posėdyje, išsiunčia sekretoriatas. Ta PAVB EPS valstybė per dešimt (10) kalendorinių dienų nuo sprendimų ir (arba) rekomendacijų išsiuntimo pateikia atsakymą raštu, kuriame nurodo tuos sprendimus ir (arba) rekomendacijas, kuriems ji nepritaria, ir nurodo priežastis. Jei per dešimt (10) kalendorinių dienų minėtas atsakymas raštu negaunamas, sprendimai ir (arba) rekomendacijos laikomi priimtais. Jeigu nedalyvavusi PAVB EPS valstybė nesutinka su sprendimais ir (arba) rekomendacijomis, taikoma 4 dalyje nustatyta procedūra.

               4.Jei abi Šalys susitaria, laikotarpiu tarp posėdžių Jungtinė taryba gali priimti sprendimus ir rekomendacijas rašytine procedūra. Rašytinė procedūra – tai Šalių atstovų pasikeitimas raštais.

               5.Jungtinės tarybos priimtų sprendimų ir rekomendacijų tikrumas patvirtinamas surašant autentišką Europos Sąjungos atstovo ir PAVB EPS valstybių atstovo pasirašytą egzempliorių.

               9 straipsnis

               Viešumas

               1.Jungtinės tarybos posėdžiai yra uždari, nebent nusprendžiama kitaip.

               2.Šalys gali nuspręsti paskelbti Jungtinės tarybos sprendimus ir rekomendacijas.

               III SKYRIUS

               BAIGIAMOSIOS NUOSTATOS

               10 straipsnis

               Išlaidos

               1.Kiekviena Šalis padengia visas dėl dalyvavimo Jungtinės tarybos posėdžiuose patirtas išlaidas – tiek išlaidas personalui, kelionėms ir pragyvenimui, tiek pašto bei telekomunikacijų išlaidas.

               2.Posėdžių organizavimo, vertimo žodžiu paslaugų teikimo ir dokumentų dauginimo išlaidas apmoka posėdį rengianti Šalis.

               11 straipsnis

               Prekybos ir vystymosi komitetas

               Kaip numatyta Susitarimo 103 straipsnio 5 dalyje, Prekybos ir vystymosi komitetas atsiskaito Jungtinei tarybai.

               12 straipsnis

               Darbo tvarkos taisyklių keitimas

               Šios darbo tvarkos taisyklės gali būti keičiamos raštu Jungtinės tarybos sprendimu pagal 8 straipsnį.

               II PRIEDAS

               PREKYBOS IR VYSTYMOSI KOMITETO DARBO TVARKOS TAISYKLĖS

               I SKYRIUS

               VEIKLOS ORGANIZAVIMAS

               1 straipsnis

               Sudėtis ir pirmininkas

               1.Pagal Europos Sąjungos bei jos valstybių narių ir PAVB EPS valstybių ekonominės partnerystės susitarimo (toliau – Susitarimas) 103 straipsnį įsteigtas Prekybos ir vystymosi komitetas vykdo savo pareigas, kaip nurodyta Susitarimo 103 straipsnyje.

               2.Šiose darbo tvarkos taisyklėse vartojamo termino „Šalys“ apibrėžtis atitinka Susitarimo 104 straipsnyje pateiktą apibrėžtį.

               3.Kaip numatyta Susitarimo 103 straipsnio 1 dalyje, Prekybos ir vystymosi komitetą sudaro Šalių atstovai, paprastai vyresnieji pareigūnai.

               4.Kaip numatyta Susitarimo 103 straipsnio 2 dalyje, Prekybos ir vystymosi komitetui paeiliui pirmininkauja Europos Komisijos vyresnysis pareigūnas ir PAVB EPS valstybių vyresnysis pareigūnas. Pirmam Prekybos ir vystymosi komiteto posėdžiui kartu pirmininkauja Europos Komisijos vyresnysis pareigūnas ir PAVB EPS valstybių vyresnysis pareigūnas.

               5.Pirmasis pirmininkavimo laikotarpis prasideda pirmojo Prekybos ir vystymosi komiteto posėdžio dieną ir baigiasi tų pačių metų gruodžio 31 d.

               2 straipsnis

               Posėdžiai

               1.Prekybos ir vystymosi komitetas posėdžiauja bent kartą per metus arba bet kurios Šalies prašymu. Posėdžiai vyksta paeiliui Briuselyje arba vienos iš PAVB EPS valstybių teritorijoje, jei Šalys nesusitaria kitaip.

               2.Jei Šalys nesusitaria kitaip, Prekybos ir vystymosi komiteto posėdžius sušaukia pirmininkaujanti Šalis, pasikonsultavusi su kita Šalimi.

               3.Šalys gali susitarti Prekybos ir vystymosi komiteto posėdžius rengti elektroninėmis priemonėmis.

               3 straipsnis

               Stebėtojai

               Prekybos ir vystymosi komitetas gali nuspręsti kviesti stebėtojus ad hoc pagrindu ir nustatyti, kuriuos darbotvarkės klausimus sprendžiant stebėtojai gali dalyvauti.

               4 straipsnis

               Sekretoriatas

               1.Sekretoriato funkcijas atlieka Šalis, rengianti Prekybos ir vystymosi komiteto posėdį.

               2.Kai posėdis vyksta elektroninėmis priemonėmis, sekretoriato funkcijas atlieka pirmininkaujanti Šalis.

               II SKYRIUS

               VEIKIMAS

               5 straipsnis

               Dokumentai

               Kai Prekybos ir vystymosi komiteto svarstymai grindžiami rašytiniais patvirtinamaisiais dokumentais, Prekybos ir vystymosi komiteto sekretoriatas šiuos dokumentus sunumeruoja ir platina kaip Prekybos ir vystymosi komiteto dokumentus.

               6 straipsnis

               Pranešimas ir posėdžių darbotvarkė

               1.Sekretoriatas praneša Šalims apie šaukiamą posėdį ir paprašo teikti siūlymus dėl darbotvarkės ne vėliau kaip likus trisdešimt (30) dienų iki posėdžio. Skubiais atvejais ir (arba) nenumatytų svarstytinų aplinkybių atveju posėdis gali būti sušauktas per trumpą laiką.

               2.Prekybos ir vystymosi komiteto sekretoriatas parengia preliminarią kiekvieno posėdžio darbotvarkę. Sekretoriatas ją nusiunčia Prekybos ir vystymosi komiteto pirmininkui ir nariams ne vėliau kaip likus keturiolikai (14) dienų iki posėdžio pradžios.

               3.Į preliminarią darbotvarkę įtraukiami klausimai, dėl kurių Prekybos ir vystymosi komiteto sekretoriatas gauna Šalies prašymą įtraukti juos į darbotvarkę.

               4.Darbotvarkę Prekybos ir vystymosi komitetas priima kiekvieno posėdžio pradžioje. Šalių sutarimu į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

               5.Visoms Šalims pritarus Prekybos ir vystymosi komiteto pirmininkas į posėdžius gali kviesti ekspertus informacijai konkrečiais klausimais suteikti.

               7 straipsnis

               Posėdžio ataskaita

               Jei Šalys nesusitaria kitaip, kiekvieno posėdžio ataskaitą parengia Prekybos ir vystymosi komiteto sekretoriatas ir ji priimama kiekvieno posėdžio pabaigoje.

               8 straipsnis

               Sprendimai ir rekomendacijos

               1.Kaip numatyta Susitarimo 103 straipsnio 6 dalyje, Susitarime numatytais atvejais arba kai tokius įgaliojimus jam perdavė Jungtinė taryba Prekybos ir vystymosi komitetas bendru sutarimu priima sprendimus arba rekomendacijas.

               2.Kai pagal Susitarimą Prekybos ir vystymosi komitetas įgaliojamas priimti sprendimus ar rekomendacijas arba kai tokius įgaliojimus jam perdavė Jungtinė taryba, tokie aktai posėdžių ataskaitose atitinkamai vadinami „sprendimu“ arba „rekomendacija“. Prekybos ir vystymosi komiteto sekretoriatas kiekvienam priimtam sprendimui ar rekomendacijai suteikia eilės numerį, nurodo jų priėmimo datą ir apibūdina jų dalyką. Kiekviename sprendime ar rekomendacijoje nurodoma jų įsigaliojimo data.

               3.Jei PAVB EPS valstybė nedalyvauja posėdyje, posėdžio sprendimus ir (arba) rekomendacijas tai narei, kuri negalėjo dalyvauti posėdyje, išsiunčia sekretoriatas. Ta PAVB EPS valstybė per 10 kalendorinių dienų nuo sprendimų ir (arba) rekomendacijų išsiuntimo pateikia atsakymą raštu, kuriame nurodo tuos sprendimus ir (arba) rekomendacijas, kuriems ji nepritaria, ir nurodo priežastis. Jei per 10 kalendorinių dienų minėtas atsakymas raštu negaunamas, sprendimai ir (arba) rekomendacijos laikomi priimtais. Jeigu nedalyvavusi PAVB EPS valstybė nesutinka su sprendimais ir (arba) rekomendacijomis, taikoma 4 dalyje nustatyta procedūra.

               4.Jei abi Šalys susitaria, laikotarpiu tarp posėdžių Prekybos ir vystymosi komitetas gali priimti sprendimus ir rekomendacijas rašytine procedūra. Rašytinė procedūra – tai Šalių atstovų pasikeitimas raštais.

               5.Prekybos ir vystymosi komiteto priimtų sprendimų ir rekomendacijų tikrumas patvirtinamas surašant autentišką Europos Sąjungos atstovo ir PAVB EPS valstybių atstovo pasirašytą egzempliorių.

               9 straipsnis

               Viešumas

               1.Prekybos ir vystymosi komiteto posėdžiai yyra uždari, nebent nusprendžiama kitaip.

               2.Šalys gali nuspręsti paskelbti Prekybos ir vystymosi komiteto sprendimus ir rekomendacijas.

               III SKYRIUS

               BAIGIAMOSIOS NUOSTATOS

               10 straipsnis

               Išlaidos

               1.Kiekviena Šalis padengia visas dėl dalyvavimo Prekybos ir vystymosi komiteto posėdžiuose patirtas išlaidas – tiek išlaidas personalui, kelionėms ir pragyvenimui, tiek pašto bei telekomunikacijų išlaidas.

               2.Posėdžių organizavimo, vertimo žodžiu paslaugų teikimo ir dokumentų dauginimo išlaidas apmoka posėdį rengianti Šalis.

               11 straipsnis

               Specialieji komitetai ir kiti organai

               1.Pagal Susitarimo 50 straipsnį įsteigtas Specialusis muitinės formalumų ir prekybos lengvinimo komitetas, pagal Susitarimo 68 straipsnį užmegzta partnerystė žemės ūkio srityje ir pagal Susitarimo 3 protokolo 13 straipsnį įsteigtas Specialusis geografinių nuorodų, prekybos vynu ir spiritiniais gėrimais komitetas atsiskaito Prekybos ir vystymosi komitetui.

               2.Kaip numatyta atitinkamai Susitarimo 50 straipsnio 2 dalies f punkte ir Susitarimo 3 protokolo 13 straipsnio 5 dalyje, Specialusis muitinės formalumų ir prekybos lengvinimo komitetas ir Specialusis geografinių nuorodų, prekybos vynu ir spiritiniais gėrimais komitetas nustato savo darbo tvarkos taisykles.

               3.Kaip numatyta Susitarimo 68 straipsnio 3 dalyje, žemės ūkio partnerystės veiksmų taisyklės nustatomos bendru Šalių susitarimu Prekybos ir vystymosi komitete.

               4.Kaip numatyta Susitarimo 103 straipsnio 3 dalyje, Prekybos ir vystymosi komitetas gali steigti atskiras technines grupes konkretiems jų kompetencijai priskiriamiems klausimams spręsti.

               5.Prekybos ir vystymosi komitetas nustato atskirų techninių grupių darbo tvarkos taisykles. Prekybos ir vystymosi komitetas gali nuspręsti panaikinti atskiras technines grupes ir apibrėžti arba iš dalies pakeisti jų įgaliojimus.

               6.Atskiros techninės grupės atsiskaito Prekybos ir vystymosi komitetui po kiekvieno posėdžio.

               12 straipsnis

               Darbo tvarkos taisyklių pakeitimas

               Šios darbo tvarkos taisyklės gali būti iš dalies keičiamos raštu Prekybos ir vystymosi komiteto sprendimu pagal 8 straipsnį.


               EUROPOS KOMISIJA
            Briuselis, 2018 11 05
            COM(2018) 729 final
            2018/0377(NLE)
            Pasiūlymas
            TARYBOS SPRENDIMAS
            dėl pozicijos, kurios Sąjungos vardu turi būti laikomasi Europos Sąjungos bei jos valstybių narių ir PAVB EPS valstybių ekonominės partnerystės susitarimu įsteigtoje Jungtinėje taryboje, dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi Europos Sąjungos bei jos valstybių narių ir Pietų Afrikos vystymosi bendrijos (PAVB) EPS valstybių ekonominės partnerystės susitarimu įsteigtoje Jungtinėje taryboje, dėl numatyto su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso priėmimo.

               2.Pasiūlymo aplinkybės

               2.1.Europos Sąjungos bei jos valstybių narių ir PAVB EPS valstybių ekonominės partnerystės susitarimas

               Sudaromu Europos Sąjungos bei jos valstybių narių ir PAVB EPS valstybių ekonominės partnerystės susitarimu (toliau – Susitarimas) siekiama:

               a)užmezgant prekybos partnerystę, atitinkančią darnaus vystymosi tikslą, TVT ir Kotonu susitarimą, prisidėti prie skurdo mažinimo ir visiško jo panaikinimo;

               b)sukurti ir įgyvendinti veiksmingą, nuspėjamą ir skaidrią Šalių tarpusavio ir PAVB EPS valstybių prekybos bei investicijų reglamentavimo sistemą ir taip skatinti regionų integraciją ir ekonominį bendradarbiavimą bei gerinti valdymą;

               c)skatinti laipsnišką PAVB EPS valstybių integraciją į pasaulio ekonomiką, atsižvelgiant į jų politinį pasirinkimą ir vystymosi prioritetus;

               d)didinti PAVB EPS valstybių prekybos politikos ir su prekyba susijusius pajėgumus;

               e)skatinti, kad PAVB EPS valstybėse būtų sudarytos sąlygos didinti investicijas, privataus sektoriaus iniciatyvumą, tiekimo pajėgumą, konkurencingumą ir ekonomikos augimą, ir

               f)stiprinti esamus Šalių ryšius ir grįsti juos solidarumu bei abipusiais interesais.

               Europos Sąjungos bei jos valstybių narių ir Botsvanos, Esvatinio, Lesoto, Namibijos ir Pietų Afrikos susitarimas laikinai taikomas nuo 2016 m. spalio 10 d. , o Europos Sąjungos bei jos valstybių narių ir Mozambiko – nuo 2018 m. vasario 4 d..

               2.2.Jungtinė taryba

               Susitarimo 100 straipsniu įsteigiama Jungtinė taryba ir nustatoma, kad ji „prižiūri ir tvarko šio susitarimo įgyvendinimą“.

               Susitarimo 101 straipsnyje nustatyta, kad Jungtinę tarybą sudaro atitinkami ES Tarybos nariai ir atitinkami Europos Komisijos nariai arba jų atstovai ir atitinkami PAVB EPS valstybių ministrai arba jų atstovai.

               89 straipsnio 1 dalyje numatyta, kad Jungtinė taryba priima Darbo tvarkos taisykles ir Elgesio kodeksą pagal Susitarimo III dalį dėl ginčų vengimo ir sprendimo.

               Susitarimo 102 straipsnyje numatyta, kad Jungtinė taryba priima sprendimus bendru sutarimu ir kad tie sprendimai Šalims yra privalomi.

               2.3.Numatomas Jungtinės tarybos aktas

               Per pirmąjį posėdį Jungtinė taryba turi priimti sprendimus dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso priėmimo (toliau – numatomas aktas).

               Numatomo akto tikslas – sukurti Susitarimo III dalies dėl ginčų vengimo ir sprendimo nuostatų veikimo sistemą.

               3.Pozicija, kurios turi būti laikomasi Sąjungos vardu

               Šiuo Tarybos sprendimo pasiūlymu nustatoma pozicija, kurios Sąjungos vardu turi būti laikomasi Europos Sąjungos ir PAVB EPS valstybių įsteigtoje Jungtinėje taryboje, dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso priėmimo.

               Susitarimo Šalys susitarė dėl šių sprendimų projektų ir pagal ES sprendimų priėmimo procedūras jie turėtų būti patvirtinti pirmajame Jungtinės tarybos posėdyje, kuris numatytas pirmąjį 2019 m. pusmetį.

               Pridedamos Darbo tvarkos taisyklės ir Elgesio kodeksas labai panašūs į kitų ekonominės partnerystės susitarimų arba kitų prekybos susitarimų darbo tvarkos taisykles ir elgesio kodeksą.

               Šie sprendimai labai svarbūs siekiant, kad Susitarimo III dalies dėl ginčų vengimo ir sprendimo nuostatos būtų veiksmingai taikomos ir taip būtų užtikrintas sklandus Susitarimo įgyvendinimas.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal tarptautinės teisės normas, kuriomis reglamentuojama atitinkamo organo veikla. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų <...> turinį“
                  1
               .

               4.1.2.Taikymas aptariamuoju atveju

               Jungtinė taryba – susitarimu, konkrečiai Europos Sąjungos bei jos valstybių narių ir PAVB EPS valstybių ekonominės partnerystės susitarimu, įsteigtas organas.

               Aktas, kurį turi priimti Jungtinė taryba, yra teisinę galią turintis aktas. Vadovaujantis Susitarimo 102 straipsniu, numatomas aktas bus privalomas pagal tarptautinę teisę.

               Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su bendra prekybos politika.

               Todėl siūlomo sprendimo materialinis teisinis pagrindas yra SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               2018/0377 (NLE)

               Pasiūlymas

               TARYBOS SPRENDIMAS

               dėl pozicijos, kurios Sąjungos vardu turi būti laikomasi Europos Sąjungos bei jos valstybių narių ir PAVB EPS valstybių ekonominės partnerystės susitarimu įsteigtoje Jungtinėje taryboje, dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2016 m. birželio 10 d. Europos Sąjunga ir jos valstybės narės pasirašė Europos Sąjungos bei jos valstybių narių ir Pietų Afrikos vystymosi bendrijos (PAVB) EPS valstybių ekonominės partnerystės susitarimą (toliau – Susitarimas). Europos Sąjungos bei jos valstybių narių ir Botsvanos, Esvatinio, Lesoto, Namibijos ir Pietų Afrikos susitarimas laikinai taikomas nuo 2016 m. spalio 10 d., o Europos Sąjungos bei jos valstybių narių ir Mozambiko – nuo 2018 m. vasario 4 d.;

               (2)pagal Susitarimo 102 straipsnio 1 dalį Jungtinė taryba gali priimti sprendimus visais šiame Susitarime aptariamais klausimais. 89 straipsnio 1 dalyje numatyta, kad Jungtinė taryba priima darbo tvarkos taisykles ir elgesio kodeksą pagal Susitarimo III dalį dėl ginčų vengimo ir sprendimo;

               (3)Jungtinė taryba savo pirmajame posėdyje turi priimti sprendimus dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso;

               (4)tikslinga nustatyti poziciją, kurios Jungtinėje taryboje turi būti laikomasi Sąjungos vardu, kadangi numatomas sprendimas Sąjungai bus privalomas;

               (5)Darbo tvarkos taisyklių ir Elgesio kodekso priėmimas numatytas Susitarimo III dalimi,

               PRIĖMĖ ŠĮ SPRENDIMĄ:

               1 straipsnis

               Pozicija, kurios turi būti laikomasi Sąjungos vardu pirmajame Jungtinės tarybos posėdyje grindžiama Jungtinės tarybos sprendimo projektu dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso, kuris pridedamas prie šio sprendimo.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2014 m. spalio 7 d. Teisingumo Teismo sprendimas Vokietija / Taryba, C-399/12, ECLI:EU:C:2014:2258, 61–64 punktai.

    ---documentbreak---

               EUROPOS KOMISIJA
            Briuselis, 2018 11 05
            COM(2018) 729 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Sąjungos vardu turi būti laikomasi Europos Sąjungos bei jos valstybių narių ir PAVB EPS valstybių ekonominės partnerystės susitarimu įsteigtoje Jungtinėje taryboje, dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso priėmimo

               PRIEDAS

               JUNGTINĖS TARYBOS SPRENDIMAS Nr. 2

               ...

               dėl su Ginčų vengimo ir sprendimo procedūromis susijusio darbo tvarkos taisyklių ir Arbitrų bei tarpininkų elgesio kodekso priėmimo

               JUNGTINĖ TARYBA,

               atsižvelgdama į 2016 m. birželio 10 d. Kasanėje pasirašytą Europos Sąjungos bei jos valstybių narių ir Pietų Afrikos vystymosi bendrijos (PAVB) EPS valstybių ekonominės partnerystės susitarimą (toliau – Susitarimas), ypač į jo 89 straipsnio 1 dalį ir 100, 101 ir 102 straipsnius,

               PRIĖMĖ ŠĮ SPRENDIMĄ:

               1.Nustatomos su Ginčų vengimo ir sprendimo procedūromis susijusio darbo tvarkos taisyklės, išdėstytos I priede.

               2.Nustatomas Arbitrų ir tarpininkų elgesio kodeksas, išdėstytas II priede .

               3.Šis sprendimas įsigalioja jo priėmimo dieną.

               Priimta ... (data)...

                        Jungtinės tarybos vardu

                        ... pramonės ministras

                        ES atstovas

               I PRIEDAS

               SU GINČŲ VENGIMO IR SPRENDIMO PROCEDŪROMIS SUSIJUSIO DARBO TVARKOS TAISYKLĖS

               I straipsnis

               Terminų apibrėžtys

               1.Susitarimo III DALYJE (Ginčų vengimas ir sprendimas) ir pagal šias darbo tvarkos taisykles:

               a)administracijos personalas – arbitro vadovaujami ir kontroliuojami asmenys, išskyrus padėjėjus;

               b)patarėjas – asmuo, Šalies pasamdytas patarti arba padėti tai Šaliai klausimais, susijusiais su arbitražo procedūra;

               c)Susitarimas – 2016 m. birželio 10 d. pasirašytas Europos Sąjungos ir PAVB EPS valstybių ekonominės partnerystės susitarimas;

               d)arbitras – arbitražo kolegijos narys;

               e)arbitražo kolegija – pagal Susitarimo 80 straipsnį (Arbitražo kolegijos sudarymas) sudaryta kolegija;

               f)padėjėjas – arbitro vadovaujamas ir kontroliuojamas asmuo, kuris arbitro nustatytomis sąlygomis atlieka tyrimus arba padeda tam arbitrui;

               g)Šalis ieškovė – Šalis, kuri prašo sudaryti arbitražo kolegiją pagal Susitarimo 80 straipsnį (Arbitražo kolegijos sudarymas);

               h)diena – kalendorinė diena;

               i)Šalis (-ys) – ginčo šalys;

               j)Šalis atsakovė – Šalis, kuriai pateikti kaltinimai dėl Susitarimo 76 straipsnyje (Taikymo sritis) nurodytų nuostatų pažeidimo, ir

               k)Šalies atstovas – darbuotojas arba kitas Šalies vyriausybės departamento, įstaigos ar kitos valstybinės institucijos paskirtas asmuo, atstovaujantis Šaliai sprendžiant ginčą pagal šį susitarimą.

               II straipsnis

               Pranešimai

               1.Visi prašymai, pranešimai, rašytiniai pareiškimai ar kiti dokumentai, kuriuos pateikė:

               a)arbitražo kolegija, siunčiami abiems Šalims tuo pačiu metu;

               b)Šalis arbitražo kolegijai (jų kopijos), siunčiami kitai Šaliai tuo pačiu metu, ir

               c)Šalis kitai Šaliai (jų kopijos), atitinkamai siunčiami arbitražo kolegijai tuo pačiu metu.

               2.Visi šio straipsnio 1 dalyje nurodyti pranešimai siunčiami el. paštu arba, tam tikrais atvejais, bet kokiomis kitomis ryšio priemonėmis, kurias naudojant yra numatytas išsiunčiamų dokumentų registravimas. Jei neįrodyta kitaip, toks pranešimas laikomas pateiktu jo išsiuntimo dieną.

               3.Visi pranešimai atitinkamai siunčiami Europos Sąjungos Europos Komisijos Prekybos generaliniam direktoratui ir PAVB EPS valstybių koordinatoriui, kaip nurodyta Susitarimo 105 straipsnyje.

               4.Prašyme, pranešime, rašytiniame pareiškime ar kitame su arbitražo kolegijos procedūromis susijusiame dokumente rastos smulkios korektūros klaidos gali būti ištaisytos atsiunčiant naują dokumentą, kuriame aiškiai nurodyti pakeitimai.

               5.Jeigu paskutinė diena, kurią galima įteikti dokumentą, sutampa su Europos Komisijos arba atitinkamos PAVB EPS valstybės ar valstybių valstybine švente, laikoma, kad dokumentas įteiktas pirmą darbo dieną po jos.

               6.Atsižvelgiant į ginčo pobūdį, visų ES ir PAVB prekybos ir plėtros komitetui adresuotų prašymų ir pranešimų kopijos pateikiamos kitiems atitinkamiems pagal Susitarimą įsteigtiems susijusiems pakomitečiams.

               III straipsnis

               Arbitrų skyrimas

               1.Jeigu pagal Susitarimo 80 straipsnį arbitras renkamas traukiant burtus, Prekybos ir plėtros komiteto pirmininkas nedelsdamas informuoja Šalis apie burtų traukimo datą, laiką ir vietą.

               2.Šalys gali dalyvauti traukiant burtus ir burtai traukiami dalyvaujant atvykusiai Šaliai ar Šalims.

               3.Prekybos ir plėtros komiteto pirmininkas raštu informuoja kiekvieną asmenį, kuris buvo išrinktas arbitru, apie jo ar jos paskyrimą. Kiekvienas asmuo patvirtina, kad gali eiti šias pareigas, per penkias (5) dienas nuo tos datos, kai jis ar ji buvo informuotas (-a) apie jo ar jos paskyrimą.

               4.Jeigu šio susitarimo 94 straipsnyje nurodytas sąrašas nėra sudarytas arba jame nėra pakankamai asmenų tuo metu, kai pagal Susitarimo 80 straipsnio 3 dalį pateikiamas prašymas, arbitrai išrenkami burtų keliu iš asmenų, kuriuos oficialiai pasiūlė viena arba abi Šalys.

               IV straipsnis

               Organizacinis posėdis

               1.Jei Šalys nesusitaria kitaip, per dešimt (10) dienų nuo arbitražo kolegijos sudarymo jos susitinka su arbitražo kolegija, kad išspręstų klausimus, kuriuos, Šalių arba arbitražo kolegijos nuomone, reikia išspręsti, įskaitant:

               a)klausimus dėl arbitrams mokėtino atlygio ir jų išlaidų, kurie bus nustatomi pagal Pasaulio prekybos organizacijos standartus;

               b)klausimus dėl padėjėjui (-ams) mokėtino atlygio, kurio bendra suma neturi viršyti 50 proc. arbitrui (-ams) mokamo atlygio, ar

               c)procedūrų tvarkaraštį.

               2.Arbitrai ir Šalių atstovai gali dalyvauti šiame posėdyje telefonu ar per vaizdo konferenciją.

               V straipsnis

               Įgaliojimai

               1.Jei per septynias (7) dienas nuo arbitražo kolegijos sudarymo dienos Šalys nesusitaria kitaip, arbitražo kolegijos įgaliojimai yra šie:

               a)atsižvelgiant į atitinkamas Šalių nurodytas Susitarimo nuostatas, nagrinėti prašyme dėl arbitražo kolegijos sudarymo pateiktą klausimą;

               b)rengti išvadas dėl nagrinėjamos priemonės atitikties Susitarimo nuostatoms, nurodytoms Susitarimo 76 straipsnyje, ir

               c)pateikti ataskaitą pagal Susitarimo 81 ir 82 straipsnius.

               2.Jeigu Šalys sutaria dėl kitų įgaliojimų, jos informuoja arbitražo kolegiją apie įgaliojimus, dėl kurių sutarė, per šio straipsnio 1 dalyje nustatytą laikotarpį.

               VI straipsnis

               Rašytiniai pareiškimai

               Šalis ieškovė ne vėliau kaip per dvidešimt (20) dienų nuo arbitražo kolegijos sudarymo dienos pateikia rašytinį pareiškimą. Šalis atsakovė rašytinį pareiškimą pateikia ne vėliau kaip per dvidešimt (20) dienų nuo Šalies ieškovės rašytinio pareiškimo pateikimo dienos.

               VII straipsnis

               Arbitražo kolegijos darbas

               1.Visiems posėdžiams pirmininkauja arbitražo kolegijos pirmininkas. Arbitražo kolegija gali įgalioti pirmininką priimti administracinius ir procedūrinius sprendimus.

               2.Jei Susitarimo III DALYJE ar šiose darbo tvarkos taisyklėse nenurodyta kitaip, arbitražo kolegija veiklą gali vykdyti naudodama bet kokias priemones, įskaitant telefoninį, faksimilinį ar kompiuterinį ryšį.

               3.Arbitražo kolegijos svarstymuose gali dalyvauti tik arbitrai, tačiau arbitražo kolegija gali leisti, kad tokiuose svarstymuose dalyvautų ir jų padėjėjai.

               4.Visų sprendimų ir ataskaitų rengimas yra išskirtinė arbitražo kolegijos pareiga ir ji negali būti perleidžiama.

               5.Kilus procedūriniam klausimui, kuris nepatenka į Susitarimo III DALIES ir jo priedų taikymo sritį, arbitražo kolegija, pasikonsultavusi su Šalimis, gali taikyti atitinkamą procedūrą, kuri atitinka minėtas nuostatas.

               6.Jei arbitražo kolegija mano, kad reikia pakeisti jos darbo procedūroms taikomus terminus, išskyrus nustatytus Susitarimo III DALYJE, arba atlikti kitus procedūrinius ar administracinius koregavimus, ji, pasikonsultavusi su Šalimis, raštu informuoja Šalis apie pakeitimų ar koregavimų priežastis ir reikiamą laikotarpį ar koregavimą.

               VIII straipsnis

               Keitimas

               1.Jei arbitras negali dalyvauti ginčo nagrinėjime, pasitraukia iš pareigų arba turi būti pakeistas, jį pakeisiantis asmuo išrenkamas pagal Susitarimo 80 straipsnio 3 dalį.

               2.Kai Šalis mano, kad arbitras neatitinka II priede (Arbitrų ir tarpininkų elgesio kodekse) nustatytų reikalavimų ir dėl šios priežasties turėtų būti pakeistas, ta šalis informuoja kitą Šalį per penkiolika (15) dienų nuo tos datos, kai ji gavo pakankamai įrodymų, kad arbitras tariamai neatitinka II priede (Arbitrų ir tarpininkų elgesio kodekse) nustatytų reikalavimų.

               3.Kiekviena Šalis per penkiolika (15) dienų nuo pranešimo gavimo konsultuojasi su kita Šalimi.

               4.Šalys informuoja arbitrą apie jo tariamą reikalavimų nesilaikymą ir gali paprašyti arbitrą imtis veiksmų, kad užtikrintų geresnį reikalavimų laikymąsi. Taip pat, jei susitaria, jos gali nušalinti arbitrą ir pasirinkti naują arbitrą pagal Susitarimo 80 straipsnį.

               5.Jei Šalys nesutaria, ar reikia pakeisti arbitrą, išskyrus arbitražo kolegijos pirmininką, bet kuri Šalis gali prašyti šį klausimą perduoti spręsti arbitražo kolegijos pirmininkui, kurio sprendimas yra galutinis.

               6.Jeigu arbitražo kolegijos pirmininkas nustato, kad arbitras neatitinka II priede (Arbitrų ir tarpininkų elgesio kodekse) nustatytų reikalavimų, išrenkamas naujas arbitras pagal Susitarimo 80 straipsnį.

               7.Jei Šalys nesusitaria dėl būtinybės keisti pirmininką, bet kuri Šalis gali prašyti, kad šis klausimas būtų perduotas spręsti vienam iš sąraše likusių narių, pagal Susitarimo 94 straipsnį išrinktų eiti arbitražo kolegijos pirmininko pareigas. Jo ar jos vardą ir pavardę burtų keliu ištraukia Prekybos ir plėtros komiteto pirmininkas. Taip išrinktas asmuo nusprendžia, ar pirmininkas atitinka II priede (Arbitrų ir tarpininkų elgesio kodekse) nustatytus reikalavimus. Jo sprendimas yra galutinis.

               Jeigu nusprendžiama, kad pirmininkas neatitinka II priede (Arbitrų ir tarpininkų elgesio kodekse) nustatytų reikalavimų, išrenkamas naujas pirmininkas pagal Susitarimo 80 straipsnį.

               IX straipsnis

               Posėdžiai

               1.Laikydamasis IV straipsnio 1 dalies c punkte nustatyto tvarkaraščio, pasikonsultavęs su Šalimis ir kitais arbitrais, arbitražo kolegijos pirmininkas informuoja Šalis apie posėdžio datą, laiką ir vietą. Jei posėdis nėra uždaras, Šalis, kurios teritorijoje vyksta posėdis, šią informaciją paskelbia viešai.

               2.Jei Šalys nesusitaria kitaip, kai Šalis ieškovė yra PAVB EPS valstybė arba Pietų Afrikos muitų sąjunga, atitinkamais atvejais, posėdžiai rengiami Briuselyje, o kai Šalis ieškovė yra Europos Sąjunga, posėdžiai rengiami PAVB EPS valstybių teritorijoje. Kilus ginčui dėl PAVB EPS valstybės taikomos priemonės, posėdis rengiamas tos valstybės teritorijoje, išskyrus atvejus, kai valstybė arbitražo kolegijai per dešimt (10) dienų nuo jos sudarymo pateikia rašytinį pranešimą, kad posėdį reikėtų rengti kitoje vietoje.

               3.Šaliai atsakovei tenka su logistiniu posėdžio administravimu susijusios išlaidos, kurios, inter alia, apima išlaidas, susijusias su posėdžio vietos nuoma. Į šias išlaidas nėra įtraukiamos jokios vertimo raštu ir žodžiu išlaidos, taip pat su patarėjais, arbitrais, jų administracijos personalu ir padėjėju (-ais) susijusios bei jiems mokėtinos išlaidos.

               4.Šalims susitarus arbitražo kolegija gali sušaukti papildomus posėdžius.

               5.Visi arbitrai dalyvauja visame posėdyje.

               6.Jei Šalys nesusitaria kitaip, nepaisant to, ar procesas yra viešas, ar ne, posėdyje gali dalyvauti šie asmenys:

               a)Šalies atstovai;

               b)patarėjai

               c)padėjėjai ir administracijos personalas;

               d)vertėjai žodžiu ir raštu ir arbitražo kolegijos teismo referentai ir

               e)ekspertai arbitražo kolegijos sprendimu pagal Susitarimo 90 straipsnį.

               7.Ne vėliau kaip prieš septynias (7) dienas iki posėdžio dienos kiekviena Šalis įteikia arbitražo kolegijai ir kitai Šaliai asmenų, kurie posėdyje tos Šalies vardu pateiks žodinių argumentų ar paaiškinimų, ir kitų atstovų ar patarėjų, kurie dalyvaus posėdyje, pavardžių sąrašą.

               8.Pagal Susitarimo 89 straipsnio 2 dalį arbitražo kolegijos posėdžiai yra vieši, jeigu arbitražo kolegija savo iniciatyva arba Šalių prašymu nenusprendžia kitaip.

               9.Konsultuodamasi su Šalimis arbitražo kolegija nusprendžia imtis atitinkamų logistinių priemonių ir procedūrų, skirtų užtikrinti, kad vieši posėdžiai būtų rengiami tinkamai. Šios procedūros galėtų apimti tiesioginę transliaciją internetu arba uždarosios grandinės televizijos sistemas.

               10.Užtikrindama, kad Šaliai ieškovei ir Šaliai atsakovei pateikiant argumentus ir priešinius argumentus būtų skirta tiek pat laiko, arbitražo kolegija posėdžius rengia taip:

               Argumentavimas

               a)Šalies ieškovės argumentai;

               b)Šalies atsakovės argumentai.

               Priešiniai argumentai

               a)Šalies ieškovės atsakymas;

               b)Šalies atsakovės prieštaravimas.

               11.Arbitražo kolegija gali pateikti klausimus bet kuriai Šaliai bet kuriuo posėdžio metu.

               12.Arbitražo kolegija pasirūpina, kad posėdžio protokolas būtų parengtas ir įteiktas Šalims per pagrįstą laiko tarpą po posėdžio. Šalys gali pateikti pastabų dėl protokolo, o arbitražo kolegija gali į tas pastabas atsižvelgti.

               13.Per dešimt (10) dienų nuo posėdžio dienos kiekviena Šalis gali pateikti papildomą rašytinį pareiškimą dėl bet kuriuo posėdžio metu kilusio klausimo.

               X straipsnis

               Klausimai raštu

               1.Arbitražo kolegija bet kuriuo proceso metu gali vienai ar abiem Šalims pateikti klausimus raštu. Visų vienai Šaliai pateiktų klausimų kopijos pateikiamos kitai Šaliai.

               2.Atsakymo į arbitražo kolegijos pateiktus klausimus kopiją kiekviena Šalis pateikia kitai Šaliai. Kita Šalis turi galimybę per septynias (7) dienas nuo tokios kopijos gavimo raštu pateikti pastabas dėl kitos Šalies atsakymų.

               XI straipsnis

               Konfidencialumas

               1.Kiekviena Šalis ir arbitražo kolegija konfidencialia laiko informaciją, kurią kita Šalis pateikė arbitražo kolegijai ir nurodė ją esant konfidencialią. Kai Šalis arbitražo kolegijai pateikia rašytinį pareiškimą, kuriame yra konfidencialios informacijos, ji taip pat per penkiolika (15) dienų pateikia pareiškimą be konfidencialios informacijos, kuris gali būti skelbiamas viešai.

               2.Jokia šių darbo tvarkos taisyklių nuostata Šaliai netrukdo viešai atskleisti savo pozicijos tiek, kiek kalbant apie kitos Šalies pateiktą informaciją neatskleidžiama ta informacija, kurią kita Šalis nurodė esant konfidencialią.

               3.Jei Šalies pareiškimuose ir argumentuose yra konfidencialios verslo informacijos, arbitražo kolegija susirenka į uždarus posėdžius. Jei posėdžiaujama uždarai, Šalys užtikrina arbitražo kolegijos posėdžių konfidencialumą.

               XII straipsnis

               Ex parte ryšiai

               1.Arbitražo kolegija nesusitinka ar nesusisiekia su Šalimi, jeigu nedalyvauja kita Šalis.

               2.Arbitras su Šalimi arba abiem Šalimis neaptarinėja jokio su proceso dalyku susijusio aspekto, jeigu nedalyvauja kiti arbitrai.

               XIII straipsnis

               Amicus curiae pareiškimai

               1.Jei Šalys nesusitaria kitaip, per penkias (5) dienas nuo arbitražo kolegijos sudarymo datos arbitražo kolegija gali priimti neprašytus Šalies fizinių asmenų arba Šalies teritorijoje įsisteigusių juridinių asmenų, kurie yra nepriklausomi nuo Šalių vyriausybių, rašytinius pareiškimus, jeigu:

               a)jie pateikiami arbitražo kolegijai per dešimt (10) dienų nuo arbitražo kolegijos sudarymo datos;

               b)jie tiesiogiai susiję su arbitražo kolegijos svarstomu faktiniu ar teisiniu ginču;

               c)juose pateikiamas pareiškimą pateikusio asmens aprašymas; fizinio asmens atveju nurodomas jo ar jos pilietybė, o juridinio asmens atveju – jo įsisteigimo vieta, veiklos pobūdis, teisinis statusas, bendrieji tikslai ir jo finansavimo šaltinis;

               d)juose nurodomas asmens interesų arbitražo procese pobūdis ir

               e)pareiškimai yra parengti Šalių pasirinkta kalba pagal šių darbo tvarkos taisyklių XV straipsnio 1 ir 2 dalis.

               2.Šie pareiškimai pateikiami Šalims, kad šios galėtų pateikti pastabų. Šalys gali pateikti arbitražo kolegijai pastabų per dešimt (10) dienų nuo jų gavimo.

               3.Arbitražo kolegija savo ataskaitoje išvardija visus gautus pareiškimus pagal šio straipsnio XIII straipsnio 1 dalį. Arbitražo kolegija neprivalo savo ataskaitoje atsižvelgti į tokiuose pareiškimuose pateiktus argumentus, tačiau jeigu ji į juos atsižvelgia, ji taip pat atsižvelgia į visas Šalių pastabas, pateiktas pagal šio straipsnio 2 dalį.

               XIV straipsnis

               Skubūs atvejai

               Susitarimo III DALYJE nurodytais skubiais atvejais arbitražo kolegija, pasikonsultavusi su Šalimis, prireikus pakoreguoja šiose darbo tvarkos taisyklėse nustatytus terminus. Arbitražo kolegija apie tokius pakeitimus praneša Šalims.

               XV straipsnis

               Vertimas raštu ir žodžiu

               1.Vykstant Susitarimo 77 straipsnyje nurodytoms konsultacijoms ir ne vėliau, nei įvyksta šių darbo tvarkos taisyklių IV straipsnio 1 dalyje nurodytas posėdis, Šalys siekia susitarti dėl bendros darbo kalbos ginčo nagrinėjimo arbitrų kolegijoje metu.

               2.Šalims nepavykus susitarti dėl bendros darbo kalbos, taikomos Susitarimo 91 straipsnio 2 dalyje išdėstytos taisyklės.

               3.Šalis atsakovė pasirūpina žodinių pareiškimų vertimu žodžiu į Šalių pasirinktas kalbas.

               4.Arbitražo kolegijos ataskaitos ir sprendimai skelbiami Šalių pasirinkta (-omis) kalba (-omis). Jeigu Šalys nėra sutarusios dėl bendros darbo kalbos, arbitražo kolegijos tarpinė ir galutinė ataskaitos turi būti parengtos viena iš PPO darbo kalbų.

               5.Šalis gali pareikšti pastabų dėl pagal šias darbo tvarkos taisykles parengto dokumento išverstos redakcijos vertimo tikslumo.

               6.Kiekviena Šalis padengia savo rašytinių pareiškimų vertimo išlaidas. Sprendimo vertimo išlaidas Šalys pasidalija po lygiai.

               XVI straipsnis

               Kitos procedūros

               Šiose darbo tvarkos taisyklėse nustatyti terminai koreguojami pagal specialius terminus, numatytus arbitražo kolegijos ataskaitai ar sprendimui priimti atliekant procedūras pagal Susitarimo 84, 85, 86 ir 87 straipsnius.

               ****

               II PRIEDAS

               ARBITRŲ IR TARPININKŲ ELGESIO KODEKSAS

               I straipsnis

               Terminų apibrėžtys

               1.Šiame elgesio kodekse:

               a)administracijos personalas – arbitro vadovaujami ir kontroliuojami asmenys, išskyrus padėjėjus;

               b)padėjėjas – arbitro vadovaujamas ir kontroliuojamas asmuo, kuris arbitro nustatytomis sąlygomis atlieka tyrimus arba padeda tam arbitrui;

               c)kandidatas – asmuo, kurio pavardė yra šio susitarimo 94 straipsnyje nurodytame arbitrų sąraše ir kurio išrinkimas arbitru yra svarstomas pagal Susitarimo 80 straipsnį;

               d)tarpininkas – asmuo, kuris išrinktas tarpininku pagal Susitarimo 78 straipsnį;

               e)narys arba arbitras – pagal Susitarimo 80 straipsnį sudarytos arbitražo kolegijos narys.

               II straipsnis

               Svarbiausi principai

               1.Kad ginčų sprendimo mechanizmas išliktų sąžiningas ir nešališkas, kiekvienas kandidatas ir arbitras:

               a)susipažįsta su šiuo elgesio kodeksu;

               b)yra nepriklausomas ir nešališkas;

               c)vengia tiesioginių ir netiesioginių interesų konfliktų;

               d)vengia netinkamo elgesio ir neleidžia pasireikšti tendencingumui;

               e)griežtai laikosi gero elgesio normų ir

               f)jam nedaro įtakos asmeniniai interesai, spaudimas iš išorės, politinės aplinkybės, vieši protestai, lojalumas Šaliai arba kritikos baimė.

               2.Arbitras nei tiesiogiai, nei netiesiogiai neprisiima jokių prievolių ir nesiekia jokios naudos, jeigu tai kokiu nors būdu trukdo arba gali trukdyti tinkamai vykdyti pareigas.

               3.Arbitras nesinaudoja priklausymu arbitražo kolegijai, kad patenkintų asmeninius ar privačius interesus. Arbitras vengia veiksmų, kurie galėtų sukelti įspūdį, kad kiti asmenys gali jį ar ją kaip nors paveikti.

               4.Arbitras neleidžia, kad buvę ar esami finansiniai, verslo, profesiniai, asmeniniai ar socialiniai ryšiai ar įsipareigojimai paveiktų jo elgesį arba nuomonę.

               5.Arbitras vengia užmegzti ryšius ar įgyti finansinių interesų, kurie gali paveikti jo nešališkumą arba dėl kurių gali kilti pagrįstų abejonių dėl jo elgesio arba tendencingumo.

               6.Arbitras atlieka savo funkcijas nesilaikydamas ir nepriimdamas jokios vyriausybės, tarptautinės vyriausybinės ar nevyriausybinės organizacijos ar privačių subjektų nurodymų ir neleidžia kištis jokiame ankstesniame jam paskirto ginčo nagrinėjimo etape.

               III straipsnis

               Prievolė atskleisti informaciją

               1.Prieš sutikdamas būti paskirtas arbitražo kolegijos nariu pagal Susitarimo 80 straipsnį, kandidatas atskleidžia informaciją apie interesus, ryšius ar dalykus, kurie gali paveikti jo nepriklausomumą ar nešališkumą arba pagrįstai sukelti netinkamo elgesio ar tendencingumo įspūdį procesų metu.

               2.Todėl kandidatas deda visas pagrįstas pastangas, kad išsiaiškintų minėtus interesus, ryšius ir dalykus, įskaitant finansinius interesus, profesinius interesus arba darbo ar šeimos interesus.

               3.Prievolė atskleisti informaciją pagal šio straipsnio 1 dalį yra nuolatinė arbitro pareiga atskleisti visus tokius interesus, ryšius ar dalykus, kurie gali iškilti bet kuriame procedūros etape.

               4.Kandidatas arba arbitras informuoja Prekybos ir plėtros komitetą apie bet kokius dalykus, susijusius su faktiniais arba galimais šio elgesio kodekso pažeidimais, kai tik apie juos sužino, kad Šalys galėtų juos apsvarstyti.

               IV straipsnis

               Arbitrų pareigos

               1.Sutikęs būti paskirtas, arbitras sutinka atlikti savo pareigas ir jas visos procedūros metu vykdo kruopščiai, greitai, sąžiningai ir stropiai.

               2.Arbitras nagrinėja tik per procedūrą iškeltus ir sprendimui priimti reikalingus klausimus ir šios pareigos neperleidžia jokiam kitam asmeniui.

               3.Arbitras imasi visų tinkamų priemonių užtikrinti, kad jo padėjėjai ir administracijos personalas būtų susipažinę su šio elgesio kodekso II, III, IV ir VI straipsniuose arbitrams nustatytomis prievolėmis ir jų laikytųsi.

               V straipsnis

               Buvusių arbitrų prievolės

               1.Kiekvienas buvęs arbitras vengia veiksmų, kurie gali daryti įspūdį, jog vykdydamas pareigas jis buvo tendencingas arba galėjo turėti naudos dėl arbitražo kolegijos sprendimo.

               2.Kiekvienas buvęs arbitras laikosi šio elgesio kodekso VI straipsnyje nustatytų prievolių.

               VI straipsnis

               Konfidencialumas

               1.Arbitras niekada neatskleidžia jokios neviešos informacijos, kuri yra susijusi su procedūra arba buvo gauta per procedūrą, kuriai vykdyti jis buvo paskirtas. Arbitras niekada neatskleidžia šios informacijos arba ja nesinaudoja, kad įgytų asmeninės naudos, suteiktų naudos kitiems arba pakenktų kitų asmenų interesams.

               2.Arbitras neatskleidžia arbitražo kolegijos sprendimų arba jų dalių anksčiau, nei jie paskelbiami pagal Susitarimo III DALĮ.

               3.Arbitras niekada neatskleidžia arbitražo kolegijos svarstymų detalių ar kurio nors iš arbitrų nuomonės ir nedaro jokių pareiškimų dėl procedūrų, kurioms vykdyti jis buvo paskirtas, ar dėl per procedūras nagrinėjamų ginčo klausimų.

               VII straipsnis

               Išlaidos

               Kiekvienas arbitras registruoja procedūroms skirtą laiką ir savo išlaidas, savo padėjėjų ir administracijos personalo laiką bei išlaidas ir pateikia galutinę jų ataskaitą.

               VIII straipsnis

               Tarpininkai

               Šis elgesio kodeksas mutatis mutandis taikomas tarpininkams.

               ****


               EUROPOS KOMISIJA
            Briuselis, 2018 11 30
            COM(2018) 901 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl lankstumo priemonės lėšų mobilizavimo siekiant finansuoti skubias biudžeto priemones nuolatinėms migracijos, pabėgėlių antplūdžio ir saugumo grėsmių problemoms spręsti

               AIŠKINAMASIS MEMORANDUMAS

               2013 m. gruodžio 2 d. Tarybos reglamente (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  1
               , numatyta galimybė mobilizuoti lankstumo priemonės lėšas, kad būtų galima padengti aiškiai nurodytas išlaidas, kurių negalima padengti neviršijant daugiametės finansinės programos vienos ar kelių išlaidų kategorijų viršutinių ribų.

               Remdamasi Tarybos reglamento (ES, Euratomas) Nr. 1311/2013 11 straipsniu ir 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  2
                12 punktu, išnagrinėjusi visas galimybes perskirstyti asignavimus ir išnaudojusi visą nepaskirstytą išlaidų kategorijos „Saugumas ir pilietybė“ (3 išlaidų kategorija) maržą, Komisija siūlo 2019 m. mobilizuoti lankstumo priemonės lėšas. Metinė turimų lėšų suma 2019 m. yra 600 mln. EUR 2011 m. kainomis (arba 703 mln. EUR galiojančiomis kainomis). Be to, 2018 m. dar turima nepanaudota 520 mln. EUR dalis.

               Mobilizuoti siūloma daugiametės finansinės programos 3 išlaidos kategorijos viršutinę ribą viršijančią 985,6 mln. EUR sumą, iš kurios numatoma finansuoti migracijos, pabėgėlių ir saugumo krizės valdymo priemonėms skirtą paramą. Teikdama pradinį 2019 m. biudžeto projektą Komisija kartu pateikė pasiūlymą tuo pačiu tikslu mobilizuoti lankstumo priemonės lėšas
                  3
               . Šis pirmasis prašymas mobilizuoti lėšas, įskaitant 38,1 mln. EUR sumą, kuri viršija 1b išlaidų kategorijos viršutinę ribą, siekiant suteikti finansavimą pagal struktūrinių reformų rėmimo programą, buvo panaikintas ir pakeistas antru pasiūlymu
                  4
               , kuris buvo pridėtas prie 2018 m. spalio 16 d. Komisijos patvirtinto Taisomojo rašto Nr. 1/2019
                  5
               .

               Kadangi Taikinimo komitetas per Sutarties dėl Europos Sąjungos veikimo (SESV) 314 straipsnio 6 dalyje nurodytą dvidešimt vienos dienos laikotarpį, kuris baigėsi 2018 m. lapkričio 19 d., nepasiekė susitarimo dėl 2019 m. biudžeto, remdamasi SESV 314 straipsnio 8 dalimi Komisija šiandien teikia antrą 2019 m. biudžeto projektą
                  6
               . Šis pasiūlymas mobilizuoti lankstumo priemonės lėšas pridedamas prie šio antrojo biudžeto projekto; šiuo pasiūlymu panaikinamas ir pakeičiamas 2018 m. spalio 16 d. pateiktas antrasis pasiūlymas.

               Orientaciniai mokėjimų asignavimai, atitinkantys iš lankstumo priemonės siūlomų mobilizuoti lėšų sumą, apskaičiuoti remiantis įvairių rūšių finansuotinų priemonių išankstiniam finansavimui, išankstinio finansavimo patvirtinimui ir galutiniams mokėjimams taikomomis taisyklėmis; orientaciniai mokėjimų asignavimai nurodyti toliau pateikiamoje lentelėje.

               (mln. EUR galiojančiomis kainomis)

                        Metai

                        Mokėjimų asignavimai, susiję su lankstumo priemonės lėšų mobilizavimu 2019 m.

                        2019 m.

                        496,7

                        2020 m.

                        198,8

                        2021 m.

                        118,5

                        2022 m.

                        119,3

                        2023 m.

                        52,3

                        Iš viso

                        985,6

               Pasiūlymas

               EUROPOS PARLAMENTO IR TARYBOS SPRENDIMAS

               dėl lankstumo priemonės lėšų mobilizavimo siekiant finansuoti skubias biudžeto priemones nuolatinėms migracijos, pabėgėlių antplūdžio ir saugumo grėsmių problemoms spręsti

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  7
               , ypač į jo 12 punktą,

               atsižvelgdami į Europos Komisijos pasiūlymą,

               kadangi:

               (1)lankstumo priemonės paskirtis – užtikrinti galimybę finansuoti aiškiai nurodytas išlaidas, kurių nebūtų galima finansuoti laikantis vienai arba kelioms kitoms išlaidų kategorijoms nustatytų viršutinių ribų;

               (2)kaip nustatyta Tarybos reglamento (ES, EURATOMAS) Nr. 1311/2013
                  8
                11 straipsnyje, lankstumo priemonei skirtos metinės sumos viršutinė riba yra 600 000 000 EUR (2011 m. kainomis) ir tam tikrais atvejais ji gali būti padidinama panaikintomis sumomis, kurias galima panaudoti remiantis to straipsnio 1 dalies antra pastraipa;

               (3)siekiant spręsti nuolatines migracijos, pabėgėlių antplūdžio ir saugumo grėsmių problemas, būtina mobilizuoti dideles papildomų lėšų sumas, kuriomis tokios priemonės būtų skubiai finansuojamos;

               (4)išnagrinėjus visas galimybes perskirstyti asignavimus pagal 3 išlaidų kategorijos („Saugumas ir pilietybė“) viršutines ribas, būtina mobilizuoti lankstumo priemonės lėšas siekiant papildyti Sąjungos 2019 finansinių metų bendrajame biudžete numatytą finansavimą, 985 629 138 EUR dydžio suma viršijant 3 išlaidų kategorijos viršutinę ribą priemonėms migracijos, pabėgėlių ir saugumo srityje finansuoti;

               (5)remiantis planuojamų mokėjimų profiliu, mokėjimų asignavimai, atitinkantys iš lankstumo priemonės mobilizuotų lėšų sumą, turėtų būti paskirstyti per keletą finansinių metų;

               (6)siekiant užtikrinti galimybę šias lėšas panaudoti kuo greičiau, šis sprendimas turėtų būti taikomas nuo 2019 m. finansinių metų pradžios,

               PRIĖMĖ ŠĮ SPRENDIMĄ:

               1 straipsnis

               (1)2019 finansinių metų Sąjungos bendrajame biudžete iš lankstumo priemonės mobilizuojama 985 629 138 EUR įsipareigojimų asignavimų suma pagal 3 išlaidų kategoriją („Saugumas ir pilietybė“).

               Pirmoje pastraipoje nurodytos sumos naudojamos nuolatinių migracijos, pabėgėlių antplūdžio ir saugumo grėsmių problemų sprendimo priemonėms finansuoti.

               (2)Remiantis planuojamų mokėjimų profiliu, numatomi mokėjimų asignavimai, atitinkantys iš lankstumo priemonės mobilizuotų lėšų sumą, yra tokie:

               (a)2019 metais – 496 697 300 EUR;

               (b)2020 metais – 198 761 656 EUR;

               (c)2021 metais – 118 520 503 EUR;

               (d)2022 metais – 119 297 639 EUR;

               (e)2023 metais – 52 352 040 EUR.

               Konkrečios mokėjimų asignavimų sumos kiekvienais finansiniais metais tvirtinamos laikantis metinės biudžeto procedūros.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną.

               Jis taikomas nuo 2019 m. sausio 1 d.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        OL L 347, 2013 12 20, p. 884.

                     (2)

                        OL C 373, 2013 12 20, p. 1.

                     (3)

                        COM(2018) 280, 2018 5 23.

                     (4)

                        COM(2018) 708, 2018 10 16.

                     (5)

                        COM(2018) 709, 2018 10 16.

                     (6)

                        COM(2018) 900, 2018 11 30.

                     (7)

                        OL C 373, 2013 12 20, p. 1.

                     (8)

                        2013 m. gruodžio 2 d. Tarybos reglamentas (ES, EURATOMAS) Nr. 1311/2013, kuriuo nustatoma daugiametė finansinė programa 2014–2020 m. (OL L 347, 2013 12 20, p. 884).